ᱥᱟᱨᱫᱟ ᱢᱩᱠᱷᱚᱨᱡᱤ

ᱥᱟᱨᱫᱟ ᱢᱩᱠᱷᱚᱨᱡᱤ (ᱡᱟᱱᱟᱢ ᱒᱔ ᱯᱷᱮᱵᱽᱨᱩᱣᱟᱨᱤ ᱑᱙᱑᱙)) ᱟᱱᱫᱷᱨᱚ ᱯᱨᱚᱫᱮᱥ ᱟᱨ ᱜᱩᱡᱽᱨᱟᱴ ᱨᱤᱱᱤᱡ ᱯᱚᱱᱚᱛ ᱜᱚᱢᱠᱮ ᱞᱮᱠᱟᱛᱮᱭ ᱛᱟᱦᱮᱸ ᱦᱩᱭ ᱟᱠᱟᱱᱟ ᱾

ᱮᱛᱚᱦᱚᱵ ᱡᱤᱭᱚᱱ

ᱢᱟᱹᱱᱤᱡ ᱢᱩᱠᱷᱚᱨᱡᱤ ᱟᱜ ᱡᱟᱱᱟᱢ ᱫᱚ ᱒᱔ ᱯᱷᱮᱵᱽᱨᱩᱣᱟᱨᱤ ᱑᱙᱑᱙ ᱨᱮ ᱢᱩᱢᱵᱟᱭ ᱨᱚ ᱦᱩᱭ ᱞᱮᱱ ᱛᱟᱦᱮᱸᱫ ᱾ ᱩᱱᱤ ᱫᱚ ᱯᱨᱚᱛᱟᱯ ᱥᱤᱛᱟᱨᱟᱢ ᱯᱚᱸᱰᱮᱛ ᱟᱨ ᱵᱤᱡᱚᱭᱞᱚᱠᱷᱢᱤ ᱯᱚᱸᱰᱤᱛ ᱛᱤᱠᱤᱱᱤᱡ ᱦᱚᱢᱚᱱ ᱠᱩᱲᱤᱭᱤᱡ ᱦᱚᱯᱚᱱ ᱮᱨᱟᱭ ᱛᱟᱦᱮᱸ ᱠᱟᱱᱟ ᱾ ᱩᱱᱤᱭᱟᱜ ᱥᱮᱪᱮᱫ ᱥᱤᱠᱷᱱᱟᱹᱛ ᱫᱚ ᱯᱩᱭᱞᱩ ᱠᱮᱛᱷᱮᱰᱨᱚᱞ ᱠᱩᱲᱤ ᱜᱤᱫᱽᱨᱟᱹ ᱩᱱᱩᱥᱩᱞ ᱵᱤᱨᱫᱟᱹᱜᱟᱲ ᱢᱩᱢᱵᱟᱭ ᱟᱨ ᱛᱟᱭᱚᱢ ᱛᱮᱫᱚ ᱮᱞᱯᱷᱤᱱᱥᱴᱚᱱ ᱵᱤᱨᱫᱟᱹᱜᱟᱲ ᱟᱨ ᱠᱟᱱᱩᱱ ᱵᱤᱨᱫᱟᱹᱜᱟᱲ ᱢᱩᱢᱵᱟᱭ ᱨᱮ ᱦᱩᱭ ᱞᱮᱱᱟ ᱾ ᱫᱚᱥᱥᱟᱨ ᱡᱮᱜᱮᱛ ᱦᱩᱭᱥᱟᱹᱭ ᱚᱠᱛᱚ ᱨᱮᱫᱚ ᱥᱤᱧᱚᱛᱤᱭᱟᱹ ᱩᱰᱟᱹᱱ ᱥᱮᱱᱟ ᱨᱤᱱᱤᱡ ᱢᱩᱠᱷᱤᱭᱟᱹ ᱵᱮᱱᱟᱣ ᱟᱠᱟᱱ ᱯᱩᱭᱞᱩ ᱥᱤᱧᱚᱛᱤᱭᱟᱹ ᱥᱩᱵᱽᱨᱳᱛᱚ ᱢᱩᱠᱷᱚᱨᱡᱤ ᱴᱷᱮᱱ ᱩᱱᱤ ᱫᱚᱠᱚ ᱡᱟᱶᱟᱭ ᱠᱟᱫᱮᱭᱟ ᱾ ᱡᱟᱦᱟᱸᱭᱟᱜ ᱟᱹᱰᱤ ᱜᱚ ᱫᱩᱠᱷᱟᱹᱞᱤ ᱜᱩᱨ ᱫᱚ ᱠᱟᱹᱢᱤ ᱨᱮ ᱛᱟᱦᱮᱸᱱ ᱚᱠᱛᱚ ᱨᱮᱜᱮ ᱴᱚᱠᱭᱚ ᱨᱮ ᱱᱚᱵᱷᱮᱢᱵᱚᱨ ᱑᱙᱖᱐ ᱥᱟᱹᱦᱤᱛ ᱨᱮ ᱦᱩᱭ ᱞᱮᱱ ᱛᱟᱦᱮᱸᱫ ᱾

ᱮᱱᱮᱢ

ᱢᱟᱹᱱᱤᱡ ᱢᱩᱠᱷᱚᱨᱡᱤ ᱫᱚ ᱟᱹᱰᱤ ᱥᱮᱨᱢᱟ ᱫᱷᱟᱹᱵᱤᱡ ᱢᱤᱫ ᱥᱟᱶᱛᱟᱨᱤ ᱠᱟᱹᱢᱤᱭᱟᱹ ᱞᱮᱠᱟᱛᱮᱭ ᱠᱟᱹᱢᱤ ᱟᱠᱟᱫ-ᱟ ᱾ ᱩᱱᱤ ᱫᱚ ᱥᱤᱧᱚᱛᱤᱭᱟᱹ ᱦᱚᱭᱥᱮᱱᱟ ᱯᱚᱨᱳᱯᱚᱠᱟᱨ ᱮᱥᱳᱥᱤᱭᱮᱥᱳᱱ ᱨᱮ ᱠᱟᱹᱢᱤᱭᱟᱹ ᱥᱚᱸᱥᱛᱷᱟ ᱨᱤᱱᱤᱡ ᱥᱚᱦᱮᱫ ᱦᱚᱸᱭ ᱛᱟᱦᱮᱸ ᱠᱟᱱᱟ ᱾ ᱤᱱᱟᱹ ᱚᱠᱛᱚ ᱨᱤᱱᱤᱡ ᱢᱟᱨᱟᱝ ᱢᱚᱱᱛᱨᱤ ᱢᱟᱹᱱᱤᱡ ᱤᱸᱫᱤᱨᱟ ᱜᱟᱹᱱᱫᱷᱤ ᱟᱜ ᱛᱟᱹᱨᱤ ᱨᱮ ᱫᱤᱞᱞᱤ ᱨᱮ ᱱᱟᱜᱟᱨᱤᱭᱟᱹ ᱛᱟᱞᱢᱟ ᱜᱟᱶᱛᱟ ᱨᱤᱱᱤᱡ ᱢᱤᱫ ᱪᱟᱸᱜᱟ ᱜᱟᱶᱛᱟ ᱨᱮ ᱵᱷᱟᱹᱞᱟᱹᱭ ᱜᱟᱫᱮᱞ ᱨᱤᱱᱤᱡ ᱯᱟᱨᱥᱮᱛ ᱞᱮᱠᱟᱛᱮ ᱦᱚᱸᱭ ᱛᱟᱦᱮᱸ ᱟᱠᱟᱱᱟ ᱾ ᱩᱱᱤ ᱫᱚ ᱯᱟᱱᱛᱷᱟ ᱟᱨ ᱯᱨᱚᱥᱟᱥᱚᱱᱤᱠ ᱵᱷᱟᱹᱞᱟᱹᱭ ᱢᱟᱰᱮᱨ ᱨᱤᱱᱤᱡ ᱨᱩᱠᱷᱤᱭᱟᱹ ᱢᱟᱵᱽᱞᱟ ᱨᱮᱱᱟᱜ ᱴᱤᱢ ᱨᱮ ᱥᱚᱦᱮᱫ ᱦᱚᱸᱭ ᱛᱟᱦᱮᱸ ᱠᱟᱱᱟ ᱾ ᱛᱟᱞᱢᱟ ᱥᱤᱧᱚᱛᱤᱭᱟᱹ ᱠᱚᱸᱜᱽᱨᱮᱥ ᱟᱜ ᱴᱤᱠᱮᱴ ᱛᱮ ᱑᱙᱖᱒ ᱟᱨ ᱑᱙᱖᱗ ᱨᱮ ᱨᱚᱛᱱᱟᱜᱤᱨᱤ ᱵᱟᱪᱷᱱᱟᱣ ᱴᱚᱴᱷᱟ (ᱢᱚᱦᱟᱨᱟᱥᱴᱨᱚ) ᱠᱷᱚᱱ ᱞᱳᱠᱥᱚᱵᱷᱟ (ᱥᱚᱝᱥᱚᱫᱽ) ᱞᱟᱹᱜᱤᱫ ᱮ ᱵᱟᱪᱷᱚᱱ ᱞᱮᱱᱟ ᱾  ᱢᱤᱫ ᱥᱟᱝᱥᱚᱫᱽ ᱞᱮᱠᱟᱛᱮ ᱩᱱᱤ ᱫᱚ ᱯᱩᱭᱞᱩ ᱥᱤᱧᱚᱛᱤᱭᱟᱹ ᱮᱭᱟᱨᱯᱷᱚᱨᱥ ᱢᱟᱨᱥᱟᱞ ᱞᱮᱠᱟᱛᱮ ᱦᱚᱸᱭ ᱠᱟᱹᱢᱤ ᱟᱠᱟᱫ-ᱟ ᱾ ᱩᱱᱤ ᱫᱤ ᱕ ᱢᱮ ᱑᱙᱗᱗ ᱨᱮ ᱟᱱᱫᱷᱨᱚ ᱯᱨᱚᱫᱮᱥ ᱨᱤᱱᱤᱡ ᱯᱚᱱᱚᱛ ᱜᱚᱢᱠᱮ ᱞᱮᱠᱟᱛᱮᱭ ᱵᱟᱦᱟᱞ ᱮᱱᱟ ᱾ ᱩᱱᱤ ᱫᱚ ᱑᱔ ᱚᱜᱚᱥᱴ ᱑᱙᱗᱘ ᱠᱷᱚᱱ ᱘ ᱢᱮ ᱑᱙᱘᱓ ᱫᱷᱟᱹᱵᱤᱡ ᱜᱩᱡᱽᱨᱟᱴ ᱨᱤᱱᱤᱡ ᱯᱚᱱᱚᱛ ᱜᱚᱢᱠᱮ ᱞᱮᱠᱟᱛᱮ ᱦᱚᱸᱭ ᱛᱟᱦᱮᱸ ᱟᱠᱟᱱᱟ ᱾ 

ᱥᱟᱹᱠᱷᱭᱟᱹᱛ